ເອກ​ອັກ​ຄະ​ລັດ​ຖະ​ທູດ ສະ​ຫະ​ລັດ ປະ​ກາດ ການ​ຊ່ວຍ​ເຫຼືອ​ ສຸກ​ເສີນ ສຳ​ລັບ ແຂວງ​ ພາກ​ໃຕ້​ ຂອງລາວ
ຫ້ອງການຊ່ວຍເຫລືອໄພພິພັດສາກົນ​ຫຼື OFDA ຂອງອົງ​ການ USAID ເຮັດຫນ້າທີ່ເປັນສູນກາງໃນການປະສານງານວຽກງານ ຊ່ວຍເຫລືອເຫດການໄພພິ ບັດທົ່ວໂລກ.
ທ່ານນາງຣີນາ ບິດເຕີ ເອກອັກຄະລັດຖະທູດ ສະຫະລັດອາເມຣິກາ ປະຈຳ ສ ປປ ລາວ ໄດ້ປະກາດ ໃນວັນທີ 13 ກັນຍາຜ່ານມານີ້ ແຈ້ງການຊ່ວຍເຫລືອຜູ້ ປະສົບໄພນ້ຳຖ້ວມ ຢູ່ພາກໃຕ້ຂອງ ສ ປ ປ ລາວ ເປັນມູນຄ່າ ຈຳນວນ 100 ພັນໂດລາ ໃນນີ້ ປະຊາຊົນ ສະຫະລັດ ອາເມຣິກັນ ທຸກຄົນ ມີຄວາມເປັນຫ່ວງ ເປັນໄຍ ແລະພ້ອມທີ່ຈະຊ່ວຍເຫລືອ ປະຊາຊົນລາວ ໂດຍສະເພາະໃນໄລຍະ ທີ່ ປະສົບໄພດັ່ງກ່າວ ໂດຍຜ່ານອົງການພັດທະນາສາກົນຂອງປະເທດສະຫະລັດ ຫຼື USAID ການ ຊ່ວຍເຫຼືອ ໄດ້ແບ່ງອອກເປັນແຕ່ລະໄລຍ, ເຊິ່ງໃນຂະນະນີ້ ແມ່ນກຳລັງດຳ ເນີນການຈັດຊື້ອາຫານ ແລະເຄື່ອງສຸຂະອະນາໄມ ເພື່ອຈັດສົ່ງໃຫ້ຜູ້ປະສົບໄພ ໃຫ້ທ່ວງທັນ ເຄື່ອງຊ່ວຍເຫຼືອດັ່ງ ກ່າວ ຈະນຳໄປມອບໃຫ້ ຄອບຄົວຂອງ ຜູ້ຖືກກະທົບຈາກນ້ຳຖ້ວມ ທີ່ຍ້າຍມາອາໄສໃນ ບ່ອນພັກເຊົາຊົ່ວຄາວ ອາໄສຢູ່ ກັບຍາດຕິພີ່ນ້ອງ ແລະ ຜູ້ທີ່ຍັງຕິດຄ້າງ ຢູ່ໃນເຂດນ້ຳ ຖ້ວມ ນອກຈາກນີ້ ສະຫະລັດ ອາເມຣິກາ ຍັງໄດ້ສົ່ງທິມງານຜູ້ຊ່ຽວຊານ ເພື່ອເຮັດວຽກ ຮ່ວມກັບລັດຖະ ບານ ສປປ ລາວ ໃນການປະເມີນສະຖານະການ ແລະຄວາມຕ້ອງການ ຊ່ວຍ ເຫລືອໃນຂົງເຂດປະສົບໄພ ໃນຕົ້ນອາທິດທີ່ຜ່ານມານີ້ ໂດຍຜ່ານອົງການໃຫ້ ຄວາມຊ່ວຍເຫຼືອຂອງປະຊາຊົນນໍເວຫຼື Norwegian People’s Aid ລັດຖະ ບານ ສະ ຫະລັດ ໄດ້ນຳໃຊ້ກອງທຶນເກັບກູ້ລະເບີດບໍ່ທີ່ທັນແຕກເພື່ອຊ່ວຍເຫລືອ ແຈກຢາຍນ້ຳ ດື່ມ ອາຫານ ແລະ ເຄື່ອງໃຊ້ສອຍທີ່ຈຳເປັນ ໃຫ້ແກ່ປະຊາຊົນທີ່ ປະສົບໄພນ້ຳຖ້ວມ ຢູ່ ແຂວງສາລະວັນ ຫ້ອງການຊ່ວຍເຫລືອໄພພິພັດສາກົນຫຼື OFDA ຂອງອົງການ USAID ເຮັດ ຫນ້າທີ່ ເປັນສູນກາງໃນການປະສານງານວຽກງານ ຊ່ວຍເຫລືອເຫດການໄພພິ ບັດທົ່ວໂລກ ເຊິ່ງຜ່ານມາ ສະຫະລັດອາເມຣິກາກໍ່ເຄີຍ ໃຫ້ການຊ່ວຍເຫລືອ ກໍ ລະນີນ້ຳຖ້ວມຢູ່ແຂວງ ອັດຕະປືໃນເດືອນກໍລະກົດ 2018 ທີ່ຜ່ານມາ ໂດຍຜ່ານ ອົງການ UNICEF ແລະ IOM ແລະໃນເດືອນມີນາ 2019 ກໍ່ໄດ້ປະກອບທຶນ ຕື່ມ ໃນການຫລຸດຜ່ອນຄວາມສ່ຽງ ແລະຟື້ນຟູໄລຍະຍາວ ນອກຈາກນີ້ ກໍ່ຍັງ ໃຫ້ການຊ່ວຍເຫລືອໂຄງການອາຫານເດັກ ໃນໂຮງຮຽນທີ່ເຄີຍຖືກນ້ຳຖ້ວມໂດຍ ຜ່ານໂຄງການຂອງອົງການອາຫານໂລກ World Food Program (WFP) ແລະ ອົງການບັນເທົາທຸກກາໂຕລິກ (CRS) ໃນ ສປປ ລາວ ສະຫະລັດອາ ເມຣິກາໃຫ້ການສະຫນັບສະຫນູນຫລາຍຂົງເຂດ ບໍ່ວ່າຈະເປັນການ ສຶກສາ ສາ ທາລະນະສຸກ ຊ່ວຍເຫຼືອຜູ້ທຸກຍາກ ແລະດ້ອຍໂອກາດ ສົ່ງເສີມການຄ້າ ແລະ ເສດຖະກິດ ແລະປົກປັກຮັກສາສິ່ງແວດລ້ອມ